Diari Oficial de la Generalitat Valenciana


Sumari del DOGV 4933, del 27-01-2005 (2005/377)

Informació pública de l'alternativa tècnica del programa d'actuació integrada per al desenvolupament de la unitat d'execució única prolongació del carrer de les Corts, del sòl urbà d'Alquerías del Niño Perdido.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/377


Organisme emissor
:   Ajuntament de les Alqueries

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució única prolongació del carrer de les Corts, del sòl urbà d'Alquerías del Niño Perdido. [2005/Q377]
  
Mitjançant el Decret de l'Alcaldia, de data 3 de desembre de 2004, s'ha acordat sotmetre a informació pública, per un termini de 20 dies hàbils, mitjançant un edicte publicat en un diari d'informació general editat a la Comunitat Valenciana, i (posteriorment o simultània) en el Diari Oficial de la Generalitat Valenciana, l'alternativa tècnica del programa d'actuació integrada per al desenvolupament de la unitat d'execució única prolongació del carrer de les Corts, del sòl urbà d'Alquerías del Niño Perdido, i que consta de memòria de programa, pla de reforma interior per a la delimitació de la unitat d'execució prolongació del carrer de les Corts, i projecte d'urbanització del sòl urbà d'Alquerías del Niño Perdido.
  
Durant este termini, comptador des del sendemà de la publicació en el Diari Oficial de la Generalitat Valenciana, es podrà consultar l'expedient a les oficines municipals i presentar-hi al·legacions i/o alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei 6/1994, de la Generalitat Valenciana, Reguladora de l'Activitat Urbanística, acompanyades, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 abans esmentat.
  
Els terminis indicats anteriorment es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment diferent de la inicial i en presta caució en la quantia que si escau es determina.
  
L'acte d'obertura de pliques es farà en la següent data hàbil a la conclusió del termini per a presentar-les. Del desenvolupament i resultat de l'acte s'alçarà acta, sota fe pública i davant de dos testimonis. Totes les actuacions podran ser objecte de consulta i d'al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint-ne les proposicions.
  
Cosa que es publica perquè se'n prenga coneixement general, en virtut del que establix l'article 46 de la Llei 6/1994, abans esmentada.
  
Este anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, servix com a notificació als propietaris afectats que puguen resultar desconeguts, s'ignore el lloc de la notificació, o bé intentada esta, no s'haja pogut practicar.